Agtergrond - Oranjekas
Hoekom juis Oranjekas?
Oranjekas is in die lewe geroep om seker te maak dat jou geld so hard vir jou werk soos wat jy gewerk het om dit te verdien. Dit is 'n wen-wen situasie wat verseker dat voordele gewin uit beleggings en ander finansiële aktiwiteite, jou direk bevoordeel. Ons glo dit is jou geld, en daarom moet dit werk vir jou en die sake wat na aan jou eie hart lê.
Hier is nog goeie redes om Oranjekas te kies:
Uitstekende rentekoerse: Op beleggings en lenings.
Uitnemende diens in Afrikaans: Voel welkom en ervaar die verskil wanneer jy flink en hoflik in jou moedertaal bedien word.
Top personeel: Oranjekas sal poog om net die beste personeel aan te stel as daar uitbreidings is. Dit is bo en behalwe die ervare en toegewyde personeel wat reeds aan boord is.
Persoonlike aandag: Jy ken ons en ons ken jou. Deur landswye affiliale oop te maak, beweeg ons terug na 'n stelsel waar kliënt en bankbestuurder mekaar persoonlik ken en elke saak op ware meriete beoordeel word.
'n Geskiedenis van groei: Van verskeie koöperatiewe finansiële instellings in S.A. is Oranjekas reeds een van die groteris.
Hoe word jy deel van Oranjekas?
Anders as by 'n kommersiële bank, is al ons lede ook aandeelhouers. 'n Minimum van 5 aandele word benodig om aan te sluit by ons koöperatiewe bank, teen 'n prys van R100 elk. Plus 'n eenmalige bedrag van R51,25 vir die uitreiking van 'n aandelesertifikaat.